December 15-én az I. felderítőcsoport csatacirkálói Hipper vezetésével rajtaütésszerű támadást hajtottak végre Scarborough, Hartlepool és Whitby kelet-angliai városok ellen. A Nyílttengeri Flotta főerői a lövetést végrehajtó erőket biztosítva távolabb helyezkedett az angol partoktól. A "Stettin" két rombolóflottillával egyetemben ennek a formációnak a végét biztosította. Az este folyamán a német csatahajóflotta soraiban 12 dreadnought és 8 pre-dreadnought mintájú csatahajóval 10 tmf távolságon belülre került egy 6 csatahajóból álló brit csatahajórajhoz. A kíséretükhöz tartozó rombolók közötti éjszakai összecsapások alapján Friedrich von Ingenohl tengernagy úgy vélte, hogy a brit főerőkkel került szembe. Vilmos császár utasításai úgy szóltak, hogy ne tegye ki szükségtelen kockázatnak a flottát, és erre hivatkozva megszakította a harcot.